A vegadas se parla de locucions verbals como un termin amplo que incluye las locucions verbals propiament ditas y las unidatz sintagmaticas verbals (en francés phrases à verbe support y en alemán Funktionsverbgefüge). Lo que caracteriza una unidat sintagmatica verbal ye que lo verbo se desemantiza y no tiene que valuas morfolochicas, pasando tot lo conteniu lexico a lo formant nominal, que gosa tener un sentiu abstracto. Las unidatz sintagmaticas verbals gosan estar conmutables con un sintagma simple.